
Narva Linna Arenduse ja Ökonoomika Ameti tasuliste teenuste hinnakirja kehtestamine

1. ASJAOLUD JA MENETLUSE KÄIK
Vastavalt Narva Linna Arenduse ja Ökonoomika Ameti põhimäärusele ettevõtluse- ja tarbijakaitse teenistuse ülesannete hulgas on Narva Turismiinfokeskuse töö korraldamine, mis tegutseb alates juunist 2023 rekonstrueeritud raekoja hoones aadressil Paekoja plats 1 ja mille ühe haruna  on turismiatraktsioon  „Victoria bastioni kasematid“ aadressil Pimeaia tn 3. 
Lähtudes Majandus- ja kommunikatsiooniministri 10. juuni 2008.a määruse nr 46 „Turismiinfokeskusele, sealhulgas edastatavale turismiinfole ja selle kättesaadavusele, samuti turismiinfokeskuse tähistamisele esitatavad kohustuslikud nõuded“ § 21 Narva Turismiinfokeskus osutab tasulisi teenuseid. Tasulisi teenuseid osutavad  Narva Linna Arenduse ja Ökonoomika Ameti Turismiinfokeskuse teenistujad. 
Seoses projekti nr 2014-2020.15.03.21-0284 “Vana-Narva uus elu” elluviimisega 01.04.2022 - 31.07.2023, mis oli toetatud Turismisektori elavdamise programmist (2014-2020.15.3.1), raekojas on loodud virtuaalne Vana-Narva ekspositsioon, mille teenused on tasulised. Narva Turismiinfokeskuse teenuste hulgas on ka raekoja majatuuri tasuline teenus. 
Punkt 3.3.1 “Giiditeenuse broneerimine” eemaldatakse kuna see dubleerib punkti 3.6.1. Punktis 3.5.2 „Interneti kasutamine/min“ muudetakse sõna „Interneti“ sõna „Kliendiarvuti“ vastu.
Seoses Turismiinfokeskuse ruumide rentimise sooviga, tekkis vajadus lisada Turismiinfokeskuse saali nr 1.13 üüritasu (Lisa 1. Raekoja esimese korruse plaan). Lisandub uus punkt 3.6.4 „Narva Turismiinfokeskuse ruumide (saali nr 1.13) rent“, mis reguleerib Turismiinfokeskuse ruumide rentimise andmist. Punktis 3.8.1 „Ekskursioonide läbiviimine“ täpsustatakse, et hind ekskursiooni läbiviimise eest Narva linnuses on mõeldud gruppidele.
Narva Linna Arenduse ja Ökonoomika Amet ise tellib erinevaid promotooteid linna visuaaliga ja korraldab müüki läbi Turismiinfokeskuse ja Victoria bastioni. Promotoodete kokkuostuhinnale lisandav juurdehindlus oli fikseeritud 20% ulatuses punktis 3.12.1. Selleks, et Narva promotoodete müügihinnad vastaksid sarnaste toodete keskmisele turuhinnale ning vältida teiste müüjate sarnaste toodete dumpingut, tekkis vajadus muuta protsenti ja määrata sead 20%-40% piiresse. Seega punktis 3.12.1 muudetakse protsendi suurus. Kõik ülejäänud punktid jäävad muutumatuks.
Õigusselguse huvides on otstarbekaks kehtestada Narva Linna Arenduse ja Ökonoomika Ameti tasuliste teenuste hinnakirja uus terviktekst.

2. ÕIGUSLIKUD ALUSED
2.1. Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega valla või linna asutuse poolt osutatavate teenuste hinnad.
2.2. Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

3. OTSUS
Kehtestada Narva Linna Arenduse ja Ökonoomika Ameti poolt osutatavate tasuliste teenuste hinnakiri (hinnad sisaldavad käibemaksu). 
Narva Turismiinfokeskus aadressil Raekoja plats 1 osutatavate teenuste hinnakiri: 
3.1. Eesti-sisese sõitjateveo teenuse vahendamine: 
3.1.1. Takso tellimine - 1,00 euro; 
3.1.2. Piletite broneerimine (bussi-, laeva-. rongipiletid) - 2,00 eurot; 
3.1.3. Auto broneerimine rendifirmast - 2,00 eurot. 
3.2. Majutuse broneerimine:
3.2.1. Majutuse hotellides ja teistes majutamiskohtades broneerimine - 1,00 euro. 
3.3. Huviväärsustega tutvumiseks vajalike vahendite laenutamine: 
3.3.1. Audiogiidide rentimine (tk/tund) - 2,00 eurot. 
3.4. Kirjatarvete, sealhulgas kirjapaberi, kirjutusvahendite, ümbrikute, postmarkide ja postkaartide müük: 
3.4.1. Printimine/A4 leht - 0,2 eurot; 
3.4.2. Paljundamine/ A4 leht - 0,2 eurot. 
3.5. Interneti kasutamise ja faksi saatmise võimaldamine: 
3.5.1. Kohalik telefonikõne/minut - 1,00  euro; 
3.5.2. Kliendiarvuti kasutamine/min (10 esimest minutit tasuta) - 0,2 eurot. 
3.6. Huviväärsustega tutvumise vahendamine: 
3.6.1. Muu turismiteenuse broneerimine - 2,00 eurot; 
3.6.2. Raekojas majatuuri pakkumine - 5,00 eurot/täispilet ja 3,00 eurot/sooduspilet;
3.6.3. Tasulise reklaami näitamine Narva bussiterminali infoekraanidel – 0,04 eurot/sek.
3.6.4. Narva Turismiinfokeskuse ruumide (saali nr 1.13) rent/tund – 35,00  eurot, päevatasu – 140,00 eurot. Narva munitsipaalasutused vabastatakse renditasust pidulikeks üritusteks, kontsertideks ja seminarideks.

Narva turismiatraktsiooni "Victoria bastioni kasematid" aadressil Pimeaia tn 3 osutatavate teenuste hinnakiri: 
3.7. Teenuste müümisel müüdavad piletid jagunevad:
3.7.1. Täispiletid (alates 16. eluaastast); 
3.7.2. Sooduspilet (alla 16. aastased lapsed, pensionärid, sh puudega isikud, õppeprogrammi pilet üldhariduskoolide rühmade ühele õpilasele, reklaamkampaania läbiviimise ajal pilet ühele kampaania osalejale); 
3.7.3. Perepilet (kuni 2 täiskasvanud ja kuni 3 alla 16-aastast last); 
3.7.4. Grupipilet (kehtib alates 10 inimest).
3.8. Huviväärsustega tutvumise vahendamine: 
3.8.1. Ekskursioonide läbiviimine. Täispilet - 7,00  eurot, sooduspilet - 5,00  eurot, perepilet - 15,00  eurot, grupipilet – 5,00 eurot/inimene, ekskursioon grupile alates 10 inimest Narva linnuses – 30 eurot (vene ja eesti keeles), 50 eurot (inglise, soome ja saksa keeles);
3.8.2. Giiditeenus võõrkeeles (v.a vene ja inglise keeles/ekskursioon) – 50,00  eurot; 
3.8.3. Promenaadi WC kasutamine - 0,4 eurot;
3.8.4. Narva linna ekskursiooni läbiviimine – 40,00  eurot/tund grupile kuni 5 inimest  ja 60,00  eurot/tund grupile alates 6 inimest.
3.9. Ürituste piletite müük: 
3.9.1. Õppeprogrammide läbiviimine. Täispilet - 7,00  eurot, sooduspilet - 5,00  eurot, perepilet - 15,00  eurot, grupipilet – 5,00 eurot/inimene; juhul kui meisterdamiseks õppevahendeid ja materjali (v.a paber) kasutatakse ühekordselt, siis selle maksumus lisandub hinnale; 
3.9.2. Seminaride korraldamine. Täispilet- 7,00  eurot, sooduspilet – 5,00  eurot. 
3.10. Huviväärsustega tutvumiseks vajalike vahendite laenutamine: 
3.10.1. Audiogiidide rentimine (tk/tund) - 2,00 eurot; 
3.10.2. Turismiatraktsiooni "Victoria bastioni kasematid" ruumide rent/tund – 50,00  eurot. 
3.11. Kohvi ja snäkkide müük: 
3.11.1. Musta kohvi, espresso kohvi ja tee hind - 0,50 eurot, teiste kuumjookide hind -0,60 eurot; 
3.11.2. Snäkiautomaadi tarvete hind – kokkuostuhinnale lisandub juurdehindlus 40%, ümardamine kuni 0,10 eurot.
3.12. Narva linna promotoodete müük:
3.12.1.  Narva linna promotoodete kokkuostuhinnale lisandub juurdehindlus 20% kuni 40%, ümardamine kuni 0,10 eurot.

Narva virtuaalse turismiatraktsiooni "Vana-Narva uus elu“ aadressil Raekoja plats 1 osutatavate teenuste hinnakiri: 
3.13. Teenuste müümisel müüdavad piletid jagunevad:
3.13.1. Täispiletid (alates 16. eluaastast); 
3.13.2. Sooduspilet (alla 16. aastased lapsed, pensionärid, sh puudega isikud, üldhariduskoolide õpilased, reklaamkampaania läbiviimise ajal pilet ühele kampaania osalejale); 
3.13.3. Perepilet (kuni 2 täiskasvanud ja kuni 3 alla 16-aastast last); 
3.13.4. Grupipilet (kehtib alates 10 inimest).
3.14. Huviväärsustega tutvumise vahendamine: 
3.14.1. Virtuaalse Vana-Narva turismitoote täispilet – 10,00 eurot, sooduspilet – 6,00 eurot, grupipilet - 6,00 eurot, perepilet – 20,00 eurot;
3.14.2. Ühine virtuaalse Vana-Narva, vana linna tuuri ja Victoria bastioni täispilet – 16,00 eurot, sooduspilet – 10,00 eurot, grupipilet – 10,00 eurot, perepilet – 34,00 eurot.

4. RAKENDUSSÄTTED
4.1 Korraldus jõustab teatavakstegemisest.
4.2 Tunnistada kehtetuks Narva Linnavalitsuse 24.05.2023.a korraldus nr 366-k „Narva Linna Arenduse ja Ökonoomika Ameti tasuliste teenuste hinnakirja kehtestamine“.
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates. 

